અધિકારીઓએ એવી માહિતી આપી છે કે ચેન્નાઈમાંથી ગયેલા આ યુવકનું નામ મોહમ્મદ નાસીર પાકીર મોહમ્મદ છે અને તે કોમ્પ્યુટરનો એકસપર્ટ છે. ચાલુ વર્ષે મે મહિનામાં તે દુબઈમાં હતો ત્યારે આઈએસનો ભરતી કરનાર મેડ મુલ્લા નામનો શખસ તેના સંપર્કમાં આવ્યો હતો અને મેડ મુલ્લાએ તેને સુદાન પહોંચી જવાની સલાહ આપી હતી અને ત્યાંથી તેને લીબીયામાં આઈએસમાં જોડાવા કરવા મોકલી દેવાશે તેમ કહ્યું હતું પરંતુ સુદાનના સત્તાવાળાઓને આ વાતની ખબર પડી ગઈ હતી અને તેમણે આ યુવકને પાછો ભારત મોકલી દીધો હતો.